Σκάρλετ Γιόχανσον

Η Σκάρλετ Ίνγκριντ Γιόχανσον (ορθή προφορά Τζοχάνσον /dʒoʊˈhænsən/, , Νέα Υόρκη, 22 Νοεμβρίου 1984) είναι Αμερικανίδα ηθοποιός και τραγουδίστρια. Η πιο ακριβοπληρωμένη γυναίκα ηθοποιός το 2018 και το 2019, έχει συμπεριληφθεί αρκετές φορές στην λίστα με τους πιο ακριβοπληρομένους ηθοποιούς του περιοδικού Forbes. Το περιοδικό Time την συμπεριέλαβε στη λίστα με τους 100 ανθρώπους με την μεγαλύτερη επιρροή το 2021 και το 2025. Η ταινίες της Γιόχανσον έχουν συγκεντρώσει πάνω από $15.4 δισεκατομμύρια παγκοσμίως, καθιστώντας την, την πιο εμπορικη ηθοποίο όλων των εποχών. Έχει λάβει αρκετές διακρίσεις, συμπεριλαμβανομένων ενός Βραβείου BAFTA, ενός Βραβείο Τόνυ και υποψηφιότητες για δύο Βραβεία Όσκαρ και πέντε Χρυσές Σφαίρες

Η Γιόχανσον εμφανίστηκε για πρώτη φορά στην σκηνή σε μία Off-Broadway παράσταση ως παιδί ηθοποιός. Έκανε το κινηματογραφικό της ντεμπούτο στην κωμωδία φαντασίας Ζητούνται γονείς  (1994) και έλαβε γρήγορα αναγνώριση για τους ρόλους της στις ταινίες Manny & Lo (1996), Ο γητευτής των αλόγων (1998) και Φαντάσματα εφηβείας (2001). Η μεταπήδηση της σε ενήλικους ρόλους ήρθε με την ταινία Χαμένοι στη Μετάφραση (2003), για την οποία κέρδισε Βραβείο BAFTA Α' Γυναικείου Ρόλου. Συνέχισε να λαμβάνει καλές κριτικές για τους ρόλους της ως μία υπηρέτρια του 17ου αιώνα στην ταινία Το κορίτσι με το μαργαριταρένιο σκουλαρίκι (2003), ως μία προβληματισμένη έφηβη στην ταινία Μοναχικές Καρδιές (2004) και μία επίδοξη ηθοποιό στην ταινία Match Point (2005). Η τελευταία ταινία σήμανε την πρώτη συνεργασία της με τον Γούντι Άλεν, ο οποίος αργότερα την σκηνοθέτησε στις ταινίες Scoop (2006) και Vicky Cristina Barcelona (2008). Άλλες δουλείες της Γιόχανσον από εκείνη την περιόδο περιλαμβάνουν τα The Prestige (2006) και τα άλμπουμς Anywhere I Lay My Head (2008) and Break Up (2009), όπου και τα δύο βρέθηκαν στα charts του Billboard 200

Το 2010, η Γιόχανσον έκανε το ντεμπούτο της στο Μπρόντγουεϊ στην αναβίωση του θεατρικού έργου Ψηλα απ' τη Γέφυρα, για το οποίο κέρδισε Βραβείο Τόνυ, ενώ ξεκίνησε να υποδύεται την Μαύρη Χήρα στο Κινηματογραφικό Σύμπαν της Marvel στην ταινία Iron Man 2 (2010). Επανέλαβε τον ίδιο ρόλο σε οκτώ ταινίες, με τελευταία την αυτόνομη ταινία του χαρακτήρα Black Widow (2021), κερδίζοντας παγκόσμια δημοφιλία. Κατά τη διάρκεια αυτής της περιόδου, η Γιόχανσον πρωταγωνίστησε στις ταινίες επιστημονικής φαντασίας, Δικός της (2013), Κάτω από το Δέρμα (2013) και Lucy (2014). Έλαβε δύο υποψηφιότητες για Όσκαρ την ίδια χρονιά -μία για Όσκαρ Α' Γυναικείου Ρόλου και μία για Όσκαρ Β' Γυναικείου Ρόλου- για τους ρόλους της αντίστοιχα ως μία ηθοποιός που βρίσκεται στην διαδικασία διαζυγίου στην δραματική ταινία Ιστορία Γάμου (2019) και μίας μητέρας που μεγαλώνει το παιδί της μόνη της στην Ναζιστική Γερμανία στην σατιρική ταινία Τζότζο (2019), με αποτέλεσμα να γίνει η δωδέκατη ηθοποιός μου κατάφερε αυτο το επίτευγμα.

Έχοντας χαρακτηριστεί ως σύμβολο του σεξ, η Γιόχανσον έχει χαρακτηριστεί ως μία από τις πιο ελκυστικές γυναίκες του κόσμου από διάφορα μέσα μαζικής ενημέρωσης. Είναι το βασικό πρόσωπο για πολλές διαφημιστικές καμπάνιες και υποστηρίζει διάφορους φιλανθρωπικούς οργανισμούς. Η Γιόχανσον έχει πάρει δύο διαζύγια, ένα με τον ηθοποιό Ράιαν Ρέινολντς και ένα με τον επιχειρηματία Ρομέν Ντόριακ, και είναι παντρεμένη με τον κωμικό Κόλιν Τζοστ από το 2020. Έχει δύο παιδιά, ένα με τον Ντόριακ και ένα με τον Τζοστ.

Προσωπική ζωή

Η Σκάρλετ Γιόχανσον γεννήθηκε στις 22 Νοεμβρίου 1984 στη Νέα Υόρκη. Ο Δανός πατέρας της ήταν εργολάβος στο Μανχάταν, ενώ η μητέρα της ήταν νοικοκυρά και φρόντιζε τη Σκάρλετ και τα αλλά τέσσερα αδέρφια της. Η οικογένειά της δεν είχε καμία σχέση με τον κόσμο του θεάτρου και του θεάματος και, όπως ήταν φυσικό, η επαγγελματική της εμπλοκή στον χώρο αυτόν αποτέλεσε μεγάλη έκπληξη. Η πρώτη της επαφή με τον κινηματογράφο ήρθε σε ηλικία επτά ετών, όταν πήρε μέρος σε μια τηλεοπτική σειρά. Ήταν πολύ φιλόδοξη και μεγάλη θαυμάστρια των Τζούντι Γκάρλαντ και Ρόζαλιντ Ράσελ.

Στα οκτώ της η μητέρα της της επέτρεψε να παρακολουθεί τα πάντα στην τηλεόραση. Μια από τις πρώτες ταινίες που είδε και η οποία τη συνεπήρε ήταν Η σιωπή των αμνών. Ήταν η περίοδος που η Σκάρλετ άρχισε να επισκέπτεται τις διαφημιστικές εταιρίες και να περνάει από άπειρες οντισιόν. Καθώς οι γονείς της έβλεπαν την αγάπη της για την υποκριτική, την έγραψαν στο Lee Strasberg Theatre Institute for Young People. Τα μαθήματα εκεί τα ολοκλήρωσε στα έντεκά της και αποφάσισε να συνεχίσει τις σπουδές της την άνοιξη του 2002 στο Professional Children's School του Μανχάταν.

Η Γιόχανσον μεγάλωσε με δυσκολίες και η ίδια έχει δηλώσει ότι όταν ήταν μικρή η οικογένειά της ζούσε από τα συσσίτια: «Η οικογένειά μου συντηρούνταν από τα κοινωνικά προγράμματα που μας παρείχαν φαγητό» είχε δηλώσει σε συνέντευξη της, τονίζοντας ότι «στην Αμερική, η πείνα των παιδιών είναι πραγματικό πρόβλημα που συχνά παραβλέπεται, όμως όλοι μαζί μπορούμε να το διορθώσουμε».

Η Γιόχανσον παντρεύτηκε στις 28 Σεπτεμβρίου του 2008 τον Καναδό ηθοποιό Ράιαν Ρέινολντς σε μια τελετή στη Βρετανική Κολομβία του Καναδά. Το ζευγάρι έζησε μαζί για 2 χρόνια στο Λος Άντζελες προτού χωρίσει τον Δεκέμβριο του 2010.

Τον Νοέμβριο του 2012, η Γιόχανσον ξεκίνησε να βγαίνει με τον Γάλλο δημοσιογράφο Ρομέν Ντοριάκ, και αρραβωνιάστηκαν τον Σεπτέμβριο του 2013. Το ζευγάρι μοίραζε τον χρόνο του ανάμεσα στη Νέα Υόρκη και το Παρίσι. Το 2014,η ηθοποιός γέννησε το πρώτο της παιδί, τη Ρόουζ Ντόροθι Ντοριάκ. Η Γιόχανσον και ο Ντοριάκ παντρεύτηκαν τον Οκτώβριο του ίδιου έτους στο Φίλιπσμπεργκ. Το διαζύγιό τους ανακοινώθηκε τον Σεπτέμβριο του 2017 και επιβεβαιώθηκε τον Δεκέμβριο του 2017 όταν η διάσημη ηθοποιός ήταν σε σχέση με τον Αμερικανό κωμικό και κειμενογράφο δημοφιλούς σατιρικής εκπομπής Saturday Night Live Κόλιν Τζοστ.

Η Σκάρλετ Γιόχανσον αρραβωνιάστηκε τον σύντροφό της Κόλιν Τζοστ στις 19 Μαΐου του 2019 και παντρεύτηκαν τον Οκτώβριο του 2020. Τον Αύγουστο του 2021 γέννησε το δεύτερο της παιδί, τον Κόσμο.

Βράβευση ως "Η πιο ακριβοπληρωμένη γυναίκα ηθοποιός όλων των εποχών" 
Η Γιόχανσον είναι στην κορυφή της κατάταξης Forbes 2016 με τους πιο χρυσοφόρους αστέρες του κινηματογράφου, κερδίζοντας 1,2 δισεκατομμύριο δολάρια από τα εισιτήρια για τις ταινίες που είχαν το όνομά της. Ακόμη η Γιόχανσον συμπεριλήφθηκε στη δεκάδα των κινηματογραφικών σταρ με τις υψηλότερες αμοιβές όλων των εποχών σύμφωνα με το Box Office Mojo, ενώ είναι και η μοναδική γυναίκα ηθοποιός που έχει καταφέρει να ενταχθεί στην πρώτη δεκάδα των πιο ακριβοπληρωμένων σταρ. Έτσι η λίστα που δημοσίευσε το Box Office Mojo την ανακηρύσσει ως την πιο κερδοφόρα σταρ όλων των εποχών.

Στη διάρκεια της καριέρας της, η ηθοποιός έχει εμφανιστεί σε 37 ταινίες, οι οποίες της έχουν αποφέρει έσοδα ύψους 3,3 δισεκατομμυρίων δολαρίων μόνο στις ΗΠΑ, παρόλο που είναι κατά δεκαετίες νεότερη από τους υπόλοιπους πιο ακριβοπληρωμένους σταρ στη λίστα, καθιερώνοντας την στον τομέα της.

 Φιλμογραφία 
+Υπόμνημα Ταινίες που δεν έχουν ακόμη προβληθεί

 Έτος Τίτλος Ρόλος Σημειώσεις1994Ζητούνται γονείς (North)Λόρα Νέλσον1995Αναζητώντας τη δικαιοσύνη (Just Cause)Κέιτι Άρμστρονγκ1996Ερωτική προθεσμία (If Lucy Fell)ΈμιλιManny & LoΑμάντα "Μάνι"1997FallΜικρό ΚορίτσιΜόνος στο σπίτι 3 (Home Alone 3)Μόλι Πρόυιτ1998Ο Γητευτής των Αλόγων (The Horse Whisperer)Γκρέις ΜακΛίν1999	Ο Αδελφός μου είναι Σκέτο Γουρούνι (My Brother the Pig)Κάθι Κάλντουελ2001Ο άνθρωπος που δεν ήταν εκεί (The Man Who Wasn't There)Ρέιτσελ "Μπέρντι" ΆμπανταςΦαντάσματα Εφηβείας (Ghost World)Ρεμπέκα ΝτόπελμέγιερAn American RhapsodyΝεαρή Σουζάν Σάντορ2002Οκτάποδα Φρικιά (Eight Legged Freaks)Άσλεϊ Πάρκερ2003Χαμένοι στη μετάφραση (Lost in Translation)ΣάρλοτΤο κορίτσι με το μαργαριταρένιο σκουλαρίκι (Girl with a Pearl Earring)Γκράιετ2004Πρωταθλητές στο σκονάκι (The Perfect Score)Φρανσέσκα ΚέρτιςΜοναχικές καρδιές (A Love Song for Bobby Long)ΠέρσιA Good WomanΜεγκ ΟυίντερμιρΜπομπ ο Σφουγγαράκης  (The SpongeBob SquarePants Movie)Πριγκίπισσα Μίντι ΦωνήΠοιος είναι το Αφεντικό (In Good Company)Άλεξ Φόρμαν2005Match PointΝόλα ΡάιςThe Island (Το νησί)Τζόρνταν Δύο Ντέλτα / Σάρα Τζόρνταν2006ScoopΣόντρα ΠράνσκιΗ μαύρη ντάλια (The Black Dahlia)
|Κέι Λέικ
|The Prestige Ολίβια Ουένσκομπ2007Νταντά Yψηλής Kοινωνίας (The Nanny Diaries)Άνι Μπράντοκ2008Η Άλλη Ερωμένη του Βασιλιά (The Other Boleyn Girl)Μαίρη ΜπολέινVicky Cristina BarcelonaΚριστίναThe SpiritΣίλκεν Φλος2009Απλώς δε σε γουστάρει (He's Just Not That Into You)ΆνναThese Vagabond ShoesΤαινία μικρού μήκους, Σεναριογράφος και Σκηνοθέτης2010Iron Man 2 Νατάσα Ρομανόφ / Μαύρη Xήρα2011The WhaleΕκτελεστική παραγωγόςΟ Ζωολογικός μας Κήπος (We Bought a Zoo)Κέλι Φόστερ2012Οι εκδικητές (The Avengers)Νατάσα Ρομανόφ / Μαύρη ΧήραΧίτσκοκ (Hitchcock)Τζάνετ Λι2013Δον Ζουάν (Don Jon)Μπάρμπαρα ΣούγκαρμανΚάτω από το Δέρμα (Under the Skin)ΛόραΔικός της (Her)ΣαμάνθαΦωνή2014Σεφ (Chef)ΜόλιLucyΛούσι ΜίλερCaptain America 2: Ο στρατιώτης του χειμώνα (Captain America: The Winter Soldier)Νατάσα Ρομανόφ / Μαύρη Χήρα2015Οι εκδικητές: Η εποχή του Ultron (Avengers: Age of Ultron)American Express Unstaged: Ellie GouldingΜαγνητοσκοπημένη Συναυλία, Σκηνοθέτης2016Captain America: Εμφύλιος Πόλεμος (Captain America: Civil War)Νατάσα Ρομανόφ / Μαύρη ΧήραΧαίρε, Καίσαρ! (Hail, Caesar!)Ντιάνα ΜοράνΤο Βιβλίο της Ζούγκλας (The Jungle Book)Κάα (φωνή)Τραγούδα! (Sing)Ας Φωνή2017Το Φάντασμα στο Κέλυφος (Ghost in the Shell)Ταγματάρχης Μίρα Κίλιαν/ Μοτόκο ΚουσανάγκιΠάρτι Γυναικών (Rough Night)Τζέσικα "Τζες" ΘάιερThor: RagnarokΝατάσα Ρομανόφ/ Μαύρη ΧήραΠλάνα αρχείου2018Το Νησί των Σκύλων (Isle of Dogs)Νάτμεγκ ΦωνήΕκδικητές: Ο πόλεμος της αιωνιότητας (Avengers: Infinity War)Νατάσα Ρομανόφ / Μαύρη Χήρα2019Captain MarvelΣύντομη εμφάνιση που δεν αναφέρεται στους τίτλουςΕκδικητές: Η τελευταία πράξη (Avengers: Endgame)Ιστορία γάμου (Marriage Story)Νικόλ ΜπάρμπερΤζότζο (Jojo Rabbit)Ρόζι Μπέτζλερ2021 Black WidowΝατάσα Ρομανόφ / Μαύρη ΧήραΕπίσης εκτελεστική παραγωγόςΤραγούδα! 2 (Sing 2)Ας Φωνή2023Asteroid CityΜιτζ ΚάμπελMy Mother's WeddingΚάθριν2024Fly Me to the MoonΚέλι ΤζόουνςΕπίσης παραγωγόςTransformers OneΕλίτα-1 ΦωνήSing: ThrillerΑς Φωνή, ταινία μικρού μήκους2025Το Φοινικικό Σχέδιο (The Phoenician Scheme)Ξαδέλφη ΧίλνταEleanor the GreatΣκηνοθέτηςJurassic World: Αναγέννηση (Jurassic World: Rebirth)Ζόρα Μπένετ2026Paper TigerΈσθερ ΓκραφΣε διαδικασία γυρισμάτων

Παραπομπές

 Εξωτερικοί σύνδεσμοι 

 Φωτογραφίες-trivia 
 Βιογραφικό
 Σκάρλετ Γιόχανσον στο IMDb
 Φιλμογραφία της Σκάρλετ Γιόχανσον, trivia και trailers 


Κατηγορία:Αμερικανίδες μοντέλα
Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί θεάτρου
Κατηγορία:Αμερικανοί πολωνοεβραϊκής καταγωγής
Κατηγορία:Νικητές βραβείου Tony
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με Σεζάρ